**«Жеке және заңды тұлғалардың өтiнiштерiн қарау тәртiбi туралы»**

**ҚР 2007 жылғы 12 қаңтардағы N 221 Заңын түсіндіру.**

 «Жеке және заңды тұлғалардың өтiнiштерiн қарау тәртiбi туралы» Қазақстан Республикасының 2007 жылғы 12 қаңтардағы N 221 Заңына сәйкес жеке және заңды тұлғалардан келіп түскен **арыз** - адамның өз құқықтары мен бостандықтарын немесе басқа адамдардың құқықтары мен бостандықтарын iске асыруда жәрдем көрсету туралы өтiнiшхаты не заңдардың және өзге де нормативтiк құқықтық актiлердiң бұзылуы, өтiнiштердi қарайтын субъектiлердiң, лауазымды тұлғалардың жұмысындағы кемшiлiктер туралы хабарлама не олардың қызметiн сынау; **өтiнiш** - өтiнiштi қарайтын субъектiге немесе лауазымды тұлғаға жiберiлген жеке немесе ұжымдық жазбаша, ауызша не электрондық құжат, бейнеконференцбайланыс, бейнеөтініш нысанындағы ұсыныс, арыз, шағым, сауал немесе үн қосу;

 **Қарауға жатпайтын өтiнiштер:** мұндай өтiнiште дайындалып жатқан немесе жасалған қылмыстық құқық бұзушылықтар туралы не мемлекеттiк немесе қоғамдық қауiпсiздiкке төнетiн қауiп туралы мәлiметтер бар және мемлекеттiк органдардың құзыреттерiне сәйкес оларға дереу жiберiлуге тиiс жағдайларды қоспағанда, иесi бүркемеленген өтiнiш; мәселенiң мәнi баяндалмаған өтiнiш.

 **Өтiнiште** қойылған мәселелердi шешу құзыретiне кiрмейтiн субъектiге немесе лауазымды адамға келiп түскен өтiнiш субъектiге, лауазымды адамға келiп түскен күнінен бастап үш жұмыс күнiнен кешiктiрiлмейтiн мерзiмде тиiстi субъектiлерге жiберiледi, бұл туралы өтініш берушiге хабарланады.

 **Жеке және заңды тұлғалардың өтiнiштерiн қарау мерзімі**, қарау үшiн өзге субъектiлерден, лауазымды адамдардан ақпарат алу не жергiлiктi жерге барып тексеру талап етiлмейтiн жеке және (немесе) заңды тұлғаның өтiнiшi субъектіге, лауазымды адамға келіп түскен күнінен бастап күнтiзбелiк он бес күн iшiнде қаралады.

 Қарау үшiн өзге субъектiлерден, лауазымды адамдардан ақпарат алу не жергiлiктi жерге барып тексеру талап етiлетiн жеке және (немесе) заңды тұлғаның өтiнiшi субъектiге, лауазымды адамға келiп түскен күнінен бастап күнтiзбелiк отыз күн iшiнде қаралады және ол бойынша шешiм қабылданады.Қосымша зерделеу немесе тексеру жүргiзу қажет болған жағдайларда, қарау мерзiмi күнтiзбелiк отыз күннен аспайтын мерзiмге ұзартылады, бұл туралы қарау мерзiмi ұзартылған күннен бастап күнтiзбелiк үш күн iшiнде өтініш берушiге хабарланады.

**Қосымша ақпарат үшін қосымша хабарлаймыз!**

Өтініш беруші өтінішін Egov.kz арқылы «Электронды үкімет порталына» жолдай алады. Өтініш беруші өтінішінің мәнін дұрыс баянауы қажет, сонымен қатар, мемлекеттік органның атауын, өзінің байланыс деректерін дұрыс көрсетуі тиіс.

 Уақытты үнемдеу мақсатында жәй мазмұнды хаттарды (хабарламаларға жауап, кедендік жүк декларацияларын растау, конкурстық басқарушылардың реабилитациялық есептері, салық есептіліктерінің нысандары, сұрау салулар және тағы басқа) obl\_dgd@kgd.gov.kz электронды мекен-жайға жолдауларыңызға болады немесе Жамбыл облысы бойынша Мемлекеттік кірістер департаментінің кеңсе бөліміне қалдыруға болады. Мекен жайы: Тараз қаласы, Төле би көшесі, 36 үй (тел. 45-25-61).